ZUMH BIK MI SUPREME COURT NIH BIACHAHNAK AN PHUAN CANG – The Chinlung Post\nDonald Trump lei caah thawngpang chia pakhat a chuak tthan. Taxes state nih tazacuainak an tuahmi cu Supreme Court nih a hnonpiak hna. Taxas State nih Georgia le Pennsylvania cun Michigan le Wisconsin hna hi thimnak kongah ningcang loin thil an kalpi tiah Suprem Court ah taza an cuainak hi asi. Asinain tutan ah Suprem Court nih a hnonpiak hna.\nHi taza cuainak kalpi mi hi mipi nih an dirpi ngaingai mi asi i, State 17 le Congressman minung 110 zong nih an dirpi pin ah Donald Trump a cozah zong nih an dirpi ve mi asi. Hi konghe pehtlaiin Supreme Court ah case dirpi dingah Tez Cruz zong timhtuahnak angei cang. Sihmanhsehlaw case cu Supreme court nih a hnon piak diam hna.\nTutan ah Supreme Court nih case an cohlan lonak aruang bik cu phunglam kalning asi lo tiah an ti. America cu Federal, Republic an si tikah State nawlngeihnak hi asang ngaingai. State pakhat buainak pawl kha state dang i thlaknak nawl aum lo ti asi. Afawinak cu tutan US thimnak kongah buainak hi rampi huap siloin state buainak khi asi.\nState kip nih an president ding an thimmi ah teinak a hmu mi kha thanhnak an tuah hna. Ning cangloin thil akalpi mi an um zongah anmah state nih hin ttavuan an lak tawn ti asi. Hi thimnak konghe pehtlaiin phunlam thiamsang hna nih an timi cu atutan buainak hi cu a tlaituk cang. Aruang cu Electoral Vote thlaknak caan Nihnih thum te lawng ai duh cang. Cucaah hi dirhmun ahcun zeibantuk biacaihtu hmanh nih an tawlrel lai lo ti asi.\nTutan ah ruahchannak nganpi a ummi zeihmanh lo ah a vun can tik ahcun Donald Trump caah cun lungfak ngaingai khi asi cang. Donald Trump nih thimnak vote kongah biatak tein a dirpi mi cu vote hi audit tuah dih siseh tiah a chim lengmang. Biacaih zung nih an kham lengmang asi ahcun Donald Trump nih Martial Law hi ahman te ko lai tiah an zumh.\nRelchih: Brandon Bernard: Trump Acaan Atangmi Chungah Ahmasabik Minung Thihdaan Peknak. Brandon Bernard caah zaangfah nawlnak an tuahmi US Suprme Court nih a hnonpiak hna hnu in, Indiana ah thihdaan an tatmi Brandon Bernard cu thihdaan an pek.Bernard hi kum 40 minung a si i, tleirawl a si lio 1999 i lai a nawn caah ai tlaihmi a si. Federal cozah nih kum 70 chungah a kumno bikmi thihdaan an pekmi a si.A thih hlan te ah nuva tuah khat a thah hna kongah Bernard nih ai chirnak kong a chim ta, tiah theih a si.Trump a president sinak a dih hlan ah minung 4 thihdaan pek dingmi an taang rih, ti a si.Minung 5 ningin thihdaan pek an si taktak ko ah cun, kum 100 lenglo chungah US president vialte lakah thihdaan peknak a hmuh tambik a si lai, tinak a si.\nThihdaan peknak an maakta rih hi kum 130 hrawng a si cang i, president rian i chawnnak tuah lio pi ah cu phung cu an vun pah chih. January 20 ah khin Joe Biden hi President a vun si cang lai. 𝗦𝘂𝗮𝗹𝗽𝗵𝗮𝘄𝘁𝗽𝗮 𝗶 𝗮 𝗱𝗼𝗻𝗴𝗵𝗻𝗮𝗸 𝗵𝗺𝘂𝗿𝗸𝗮. Thursday 21:27 ah khan Terre Haute khuapi ah a ummi thonginn chungah Bernard a thihnak cu namhneh a si.A thih hlan deuh ah a thahmi hna chungkhar sinah a hmahnungbik biachimnak a ngei ta i, dintein minung 3 chung hrawng bia a chim.Ka lung a tha hrim lo. Cu vialte lawng cu ka chim khawh tawk a si. Hi bia nih hin ka thah lio hna caan i ka lung a that lo zia le nihin zong i ka lung a that lo zia a langhter ko” tiin a chim. Cu a biachimmi te cu Associated Press nih an vun thanhpiak chin.Supreme Court ah Bernard a sihni pawl nih nawlnak an tuah caah thihdaan peknak caan suimilaam 2 lenglo tiang an thawnpiak chung.\n𝐁𝐞𝐫𝐧𝐚𝐫𝐝 𝐡𝐢 𝐳𝐞𝐢 𝐤𝐨𝐧𝐠𝐚𝐡 𝐝𝐚𝐡 𝐬𝐮𝐚𝐥𝐩𝐡𝐚𝐰𝐭 𝐚 𝐬𝐢. June 1999 lio ah khan Todd le Stacie Bagley thah an tonmi kongah Bernard zong ai tel ve, tiin sual an phawh i thihdaan an khiahpiak mi pa a si.Amah le a dang tleirawl 4 hna nih nuva hna cu an inn an ramhpiak hna i, an nuva cun Texas i an mawtaw hnulei thilri chiahnak ah an hranhram in an khumh hna.An ihter hna khawh le cangka kum 19 minung Chistopher Vialva nih meithal in a kah hna i, cu in cun Bernard nih an mawtaw cu mei in a khangh beh.Bernard nih mei in mawtaw a khangh hlan tein nuva hna hi an thi diam cang lai, tiah Bernard te lei nih an hlanmi sihni pawl nih an chim. Stacie hrim hi cu mei nih a kangh hna hlan tein a thih cangnak kong siai lei tehte nih a langhter ko, tiin an hlanmi independent investigator nih a chim.\nTodd Bagley hi cop le cilh in a thi colh ko nain, Stacie tu hi cu a hromhrawl ah leidip a lutmi an hmuh. Cu nih cun meithal hma in a thih si lo in, mei khu ai dawp ruangah a thimi a si a langhter, tiah cozah lei biachimtu hna nih an chim. Vialva nih nawl a pekmi hi Bernard nih zul duh lo in hei al sual sehlaw, kha nih ah khan Bernard nih zei khi dek a hei ton hnga, tiin a sihni nih a chim.Vialva kha cu September ah khan thihdaan an pek cang.A taangmi an hawi le pawl tu cu kum 18 minung an si lio a si caah, thong lawng an thlak hna i, kum tlinglo misual ah an chiahpiak hna.Bernard hi thonginn a um chung vialte chimh ngai tein a um ko caah le, sualnak a tuahtu minung pawl thlohnak rian zongah a tuan ko caah, thihdaan pek lo in, a chanchung thonginn tu ah caan hmang dingin bia khiahpiak u law a tha, tiin a sihni nih an chim.\n𝐁𝐞𝐫𝐧𝐚𝐫𝐝 𝐚 𝐚𝐢𝐚𝐰𝐡𝐭𝐮 𝐡𝐢 𝐦𝐢𝐳𝐞𝐢𝐝𝐚𝐡 𝐚 𝐬𝐢? Bernard thihdaan peknak kongah a aiawhin biachimtu hi federal sihni pakhat a si i, Bernard hi thihdaan pek lo in thonginn chung tu ah a chanchung umter dingin nawlnak a tuahtu a si.Brandon i a thluak puitlin a panhnak kong le toidor lei a panhmi kong hi 2000 tein khan ka theih cang i, sualchir in thonginn chungah daitein a um kho cangmi a si.Thihdaan pek hrimhrim awk ah ai tlakmi misual hna lakah anih zong hi ai tel ve, tiin zeitindah kan ti khawh ning a si e?” tiin Indianapolis Star Angela Moore nih amah ruahnak he pehtlaiin capaar a chuah.Bernard thihdaan tatnak an khiahmi hi vun ngai thiam hram law a tha, tiin a taangmi biaceihbawi 9 lakah 5 nih Trump an nawl. Cun, Senators Richard J Durbin le Cory Brooker telhchih in minung thong tampi nih a sual ngaihthiampiak dingin Trump cu an nawl.\nDONALD TRUMP CU HMAICHIA IN TUAH ASI TTHAN KO CANG